**M-ai fascinat cu șarmul spiritual**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-ai fascinat cu șarmul spiritual

Iubite, fără tine nu exist!

Teama ai transformat-o în extaz,

Cândva faceam eforturi să rezist,

Acum iubirii îi cer răgaz.

Am continuat să cred și am sperat,

Că-i un colț de rai și pentru mine,

Te rog, păstrează-mi locul rezervat,

Văd raze aprinse-ntre suspine.

Am savurat starea din dorință,

Din ochii tăi se revărsau scântei,

Cu-n gest și apelul la voință

Am înțeles, ușor, că tu mă vrei!

Din ce în ce mai mult mă fascinezi,

Cu senzații dorite de săruturi,

Simțiri profunde când mă-mbrățișezi,

Vibrații strunite din străfunduri.

Stările sunt greu de explicat,

În trupuri o dragoste exultă,

Ne-am întrupat din tot ce am creat,

Pierduți-n starea totală și ocultă.

Cu tine, simt ce n-am trăit nicicând,

Simțiri rare cu farmec instinctual,

Mă înalț cu tine, cu tine-n gând,

M-ai fascinat cu șarmul spiritual.

Autor: Gabriel Stănciulescu